DE 

HEPATE  AC  BILE  CRUSTACEORUM  ET 
MOLLUSCORUM  OUORUNDAM. 


INAUGURALIS  PHYSIOLOGICO  - CHEMICA 

QUAM  SCRIPSIT 


G-RATIOSI  MEDICORUM  ORDI1TXS 

CONSENSU  ET  AUCTORITATE 

IX  IT]VIVJER!§ITATE  LITERARIA  FRIDERICA  GUILELMA 


SUMMI  IN  MEDICINA  ET  CHIRURGIA  HONORES 

RITE  SIBI  CONCEDANTUR 

DIE  XXV.  MENSIS  APRILIS  A.  MDCCCXLIV 

PUBLICE  DEFENDET 

THEODORUS  FRIDERXCUS  GUILEL  MUS  SCHLEMM 


COMMENTATIO  AB  AMPLISSIMO  MEDICORUM  ORDINE  AUREO  PRAEMIO  ORNATA. 


OPPONENTIBUS  : 

H.  BERNER,  theol.  cand. 

A.  STEINRtJCK,  med.  et  chir.  dr. 

F.  YETTIN,  MED.  ET  CBIR.  DR. 

ACCEDUNT  DUAE  TABULAE  AENEAE. 


c 


FORMIS  A.  G.  SCHADEANIS. 


t:i  smmwmm  mu  . . H mm 


IiTwhei?!/  i i 


n 


i"-i'  : . M / "•  MI  H 

tu  ftiiu  i.-i  : ii.'  j D : ii  /.  i :ri  a 

.11«  ..MU  TS  'i.llf  /ili  rHv  ! 


. a.'  x.  ~ 


VIRO 


ILLUSTRISSIMO,  AMPLISSIMO,  DOCTISSIMO 


IOIMI  §CH1ILZE9 

THEOLOGIAE  ET  PHILOSOPHIAE  DOCTORI , REGI  BORUSSORUM  A CONSILIIS  INTIMIS, 
REGII  1JE  AQUILA  RUBRA  IN  CLASSE  SECUNDA  EQUITI  ETC.  ETC. 


ORDINIS 


NEC  NON 

SMAOI 


VIRO 


'ILLUSTRISSIMO,  AMPLISSIMO,  EXPER1ENT1SSIMO 


IOIMI  ffitLIEB, 

MEDICINAE  ET  CHIRURGIAE  DOCTORI , REGI  A CONSILIIS  MEDICIS  INTIMIS,  ANATOMIAE  ET 
PHYSIOLOGIAE  PROFESSORI  P.  O. , THEATRI  ANATOMICI  DIRECTORI,  ORDINIS  PRO  MERITO  IN 
SCIENTIIS  ET  ARTIBUS  NEC  NON  ORDINIS  AQUILAE  RUBRAE  IN  TERTIA  CLASSE  EQUITI,  ACADEMIAE 
SCIENTIARUM  REGIAE  BORUSSICAE  SOCIO  ORDINARIO  ETC.  ETC. 


SUMMO  CULTU  PROSEQUENDIS 


HAS 


STUDIORUM 


PRIMITIAS 


D.  D.  D. 


AUCTOR. 


PROOEMIUM. 


Nolite  esse  quales  „oi  rij  yafiijXla.  &vofnq 
“Hga“,  qui,  Plutarcho  auctore  (Conj.  praec. 
xxVii.)  „tt;v  xofo)v  oii  avyxa&ayC^ovoi 
toT;  alicui;  IcqoIi;,  ali'  li-tlov Tfq  igoapav  ncgl 

. TOV  (XuifiOV. 

Exposituris  nobis  de  hepate  et  bile  Crustaceorum  et  Molluscorum,  de 
quibus  ab  amplissimo  almae  hujus  Universitatis  litterariae  ordine  medico 
quaestio  erat  proposita,  primum  venia  petenda  a Lectore  benevolo,  quod 
bene  intelligimus , in  elaboranda  disputatione  vires  nostras  voluntati  non 
fore  pares.  Tamen  nova  quaedam  reperire  nobis  contigit  et  si  illa  hoc 
loco  speciatim  afferimus,  nolite  opinari,  magnam  nos  habere  de  effectis 
opinionem,  sed  esse  nobis  in  animo  ingenuam  et  liberam  edere  explica- 
tionem tam  eorum,  quae  jam  cognita  erant,  quam  quae  nos  cognitis  addi- 
mus. Primi  igitur  nostro  Marte  reperisse  nobis  videmur : quales  sint  nervi, 
quibus  formatur  nevus  hepaticus  in  Astaco  fluviatili,  Helice  pomatia  et  Li- 
mace atro,  dein  subtiliorem  investigasse  structuram  hujus  in  illis  animal- 
culis  organi  microscopicam , denique  bilis  naturam  chemicam  accuratius 
examinasse. 

Pieliquum  est,  ut  de  forma  hujus  scriptionis  exponatur: 

Auctor  libelli  neque  hoc  egit,  ut  quaecumque  ad  id  tempus  de  asta- 
ris et  cochleis  essent  explorata,  secundum  temporum  ac  locorum  rationem 
digesta  proponeret,  neque  ut  exhiberet  opus  ampla  nominum  locorumque 


laudatorum  congerie  refertum,  sed  ut  quanta  fieri  posset  simplicitate  et 
veritate  ea  describeret,  quae  aut  jam  innotuissent  hominum  doctorum 
opera  aut  quae  ipse  invenisset.  — Jam  rebus  ipsis  quales  sunt  simpliciter 
expositis,  fortasse  factum  est,  ut  egeat  haec  disputatio  arte  quadam  ac  di- 
sciplina, neque  deerunt,  qui  juvenes  non  dedecere  censeant,  variam  osten- 
tare eruditionem,  quemadmodum  turpe  sit,  si  descendat  in  procorum  cer- 
tamen, ubi  omnibus,  quae  choreas  ducunt,  aemulis  palma  in  medio  posita 
est,  virago  — nuda,  sine  ornatu.  At  vero  idonei  arbitri  non  praestringun- 
tur aut  occoecantur  externa  rerum  specie,  plurisque  faciunt  judices  severi 
nudas  et  explicatas  formas,  quam  obvelamenta  et  involucra  speciosa.  Quare 
his  tutoribus  opusculum  pie  commendaverimus. 


PARTITIO. 


A.  PARS  PHYSIOLOGICO  -ANATOMICA. 

I.  Hepar  Astaci  fluviatilis. 

I.  Hepatis  situs,  forma  et  structura  universa. 

II.  Hepatis  Astaci  structura  penitior. 

III.  Vasa  hepatis. 

IV.  Nervi  hepatis. 

II.  Hepar  Helicis  pomatiae  et  Limacis  atri. 

I.  Hepatis  situs,  forma  et  structura  universa. 

II.  Hepar  microscopio  q.  d.  composito  examinatum. 

III.  Vasa  hepatis. 

IV.  Nervi  hepatis. 

B.  PARS  CHEMICA. 

I.  Ingressus,  in  quo  agitur  de  cautelis  in  disquisitione  adhi- 

bitis et  de  comparanda  bile  Astaci  fluviatilis. 

II.  Analysis  chemica  spectans  qualitatem  et  quantitatem  corpo- 
rum in  bile  Astaci  inventorum. 

III.  Bilis  animalium  vertebratorum  cum  bile  Astaci  fluviatilis 
comparata. 

I. 


HEPAR  ASTACI  FLUVIATILIS. 


I.  HEPATIS  SITUS,  FORMA,  STRUCTURA  UNIVERSA. 

Hepar  Astaci  fluviatilis  duplex  ex  duabus  constat  partibus  sejunctis  et  aequalibus, 
quae  ad  latera  oesophagi,  ventriculi,  tubi  intestinalis  sitae  sunt,  fonnara  oblongam 
exhibent,  et  testiculi  aut  ovarii  partem  includunt.  Lobi  anteriores  ad  caput  versus 
ultra  ventriculum  protenduntur,  ita  quidem,  ut  sub  eo  forment  quoddam  quasi  pul- 
vinar; lobuli  posteriores  saepe  ad  primum  usque  circulum  caudalem  porriguntur. 
Utraque  pars  hepatis  lateralis  in  tres  dividi  potest  regiones  non  distincte  disjunctas, 
anteriorem,  mediam  et  posteriorem,  quarum  anterior  et  posterior  conicam  habent  for- 
mam, quae  difficilius  in  media  parte  cognoscitur.  Ex  media  parte  ductus  excretorius 
hepatis  prodit,  qui  recta  introrsum  sub  pyloro  in  superiorem  tenuiorem  intestini 
partem  intrat,  ita  ut  ostia  in  intestino  sibi  sint  opposita. 

Hepar,  si  accuratius  inspicitur,  videmus  ex  compluribus  constare  folliculis  coeco 
acutiore  fine  terminatis,  quorum  alter  finis  in  ductum  excretorium  exit,  quum  ceterum 
omnino  liberi  sint.  Immerguntur  illi  folliculi  undique  cristatim  in  ductum  hepatis 
excretorium  (cf.  Tab.  II.  Fig.  8.),  qui  quum  in  utraque  hepatis  parte  majore  ita  in 
tres  ramos  et  ipsos  coeco  fine  terminatos  divisus  sit,  ut  unus  eorum  protenus,  alter 
medium  versus,  tertius  in  lobum  posteriorem  vertatur,  singularis  inde  efficitur  hepa- 
tis forma.  Retinentur  folliculi  in  sua  positione  subtilissima,  qua  hepar  involvitur, 
membrana,  quae  cum  ductu  excretorio  ad  intestinum  ipsum  progressa  etiam  per  hujus 
superficiem  extenditur.  Singulos  folliculos  hepatis  equidem  nunquam  accurate  vidi 
divisos,  sed  eorum  vel  longissimos  nullis  editis  ramis  aut  surculis  ad  coecum  usque 

finem  observavi  procurrentes.  Quodsi  volsella  prehensi  nonnulli  folliculi  avelluntur, 
manent  quidem  fine  avulso  cohaerentes  et  digitatim  conjuncti  ( Tab . II.  Fig.  4 et  5.), 
videtur  id  tamen  interjectis  quibusdam  ponticulis  ex  ductu  excretorio  effici.  — Lon- 
gitudo folliculorum  admodum  diversa  est,  nam  qui  hepatis  in  extremitatibus  posterio- 
ribus vel  anterioribus  positi  sunt,  fere  altero  tanto  breviores  sunt,  quam  intermedii, 
quum  volumen  singulorum  fere  sit  idem.  Voluminis  mensura  media  decies  bis  me- 
tiendo aequabat  0,  03495  poli.  Paris. 

Si  hepar,  membrana  involvente  exuta,  in  aquam  aut  communem  aut  destillatam 
immittitur,  diversis  singuli  folliculi  locis  contrahuntur,  dumque  bilis  in  partibus  con- 
tractis praecluditur,  formam  induunt  funiculi  margaritarum,  id  quod  ipso  cerni  licet 
oculorum  obtutu  (cf.  Tab.  II.  Fig.  5 et  6.  microsc.  simpl.  visam).  Qua  re  con- 
strictiones illae  efficiantur,  infra  exponemus  (cf.  pag.  28.) 

n.  HEPATIS  ASTAC1  STRUCTURA  PENITIOR. 

Constat  hepar  Astaci,  ut  supra  exposuimus,  simpliciter  ex  intestinulis  coecis^ 
quae  exeunt  in  truncos  tres  majores  et  ipsos  coeco  fine  terminatos,  ex  quibus  ductus 
biliferus  componitur. 

Singuli  folliculi  microscopio  q.  d.  composito  inspecti,  hanc  offerunt  structuram: 

Circumdatur  folliculus  a parte  exteriore  clara  ac  pellucida  membrana  sine  textura, 
quae  optime  in  superiore  illius  fine  coeco  animadvertitur  (cf.  Tab.  II.  Fig.  1 a., 
Fig.  Ia.).  Est  ea  membrana  contractilis  ejusque  pars  aqua  solvitur  (cf.  pag.  28.); 
si  enim  folliculum  aqua  imbutum  per  microscopium  inspicis,  videbis  illam  variis  locis 
contractam,  et  si  imponatur  folliculo  lamina  vitrea,  singula  loca  contracta  non  ex 
ordine  sibi  esse  opposita,  sed  saepius  in  intervalla  duarum  contractionum  ab  altera 
parte  unum  incidere  punctum  constrictionis  (cf.  Tab.  II.  Fig.  6.).  Membrana  ipsa 
tam  densa  est,  ut  lamina  vitrea  imposita  non  divellatur,  sed  in  superiore  folliculi  fine 
coeco  complicetur;  plicae  aut  in  longitudinem  procurrunt,  aut  interdum  curvatae 
lineae  superioris  folliculi  finis  parallelae  currunt.  Quod  si  fortius  comprimitur  folli- 
culus, ab  una  parte  membrana  disrumpitur.  — Propria  hujus  membranae  contractili- 
tate  ejusque  pro  teneritate  omnium  hepatis  partium  magna  firmitate  effici  censeo, 
ut  folliculi  hepatis  aucta  bilis  excretione  possint  extendi,  contra  illa  minuta  arctius 
contrahi. 

Quam  quidem  membranam  folliculum  includentem  alterum  excipit  introrsum 
stratum  cellularum  haud  dubie  bile  excernendae  inservientium. 

Parvis  enim  inter  se  disjunctae  intervallis,  complures  juxta  positae  sunt  cel- 
lulae, quarum  membrana  propria,  si  hepar  in  aqua  aliquamdiu  retinetur,  melius  con- 
spicitur, quum  saepe  statu  normali  nucleo  quam  arctissime  adhaereat.  Cellulae  materie 
leviter  granulata  repletae  sunt,  continent  unum  vel  (rarius)  binos  nucleos,  qui  iidem 
binis  aut  ternis  nucleolis  instructi,  materie  granulata  implentur  (Tab.  II.  Fig.  2.). 
In  apice  folliculorum  solum  nuclei  cellularum,  membrana  propria  cellulari  non  inclusi, 

reperiuntur  {Tab.  II.  Fig.  166.)»  ad  posteriorem  versus  partem  illae  cellulae  (Tab. 
ii.  Fig.  i dd.),  quae  ita  inter  se  distant,  ut  vel  formam  propriam  ovalem  vel  rotun- 
dam omnino  retineant,  vel  ex  parte  sibi  appositae  unum  vel  duos  tantum  angulos 
compressione  efficiant.  Ex  mensionibus  micrometricis  duodecim  earum  magnitudinem 
inveni  = 0,0028  poli.  Paris.  — Intermedii  inter  cellulas  cernuntur  plurimi  minores 
et  majores  globuli  {Tab.  II.  Fig.  lcc. ),  margine  subtili  nigro  cincti,  quorum  qui 
sunt  maximi,  fere  tanti  sunt,  quanti  globuli  sanguinis  humani,  simillimi  globulis  la- 
ctis. Qui  globuli  utrum  constent  ex  adipe,  an  quanam  alia  substantia,  difficile  est 
dictu;  nam  Kali  vel  Ammonio  caustico,  vel  spiritu  vini  aut  aethere  adhibitis  non  mu- 
tantur, si  acidum  aceticuin  adhibetur,  involucra  eorum  solvi  videntur,  ita  ut  globulos 
esse  adiposos  albuminosa  membrana  inclusos  jure  poni  posse  credamus.  In  ipsa  bile 
illi  globuli  non  reperiuntur,  nisi  forte  mechanice  admixti.  — 

Hoc  cellularum  stratum  sequitur  tertia  membrana  intima  folliculi,  quae,  ut  ex- 
terna, textura  caret;  stratum  cellularum  solis  duabus  illis  membranis  aliquantulum  fir- 
matur et  in  situ  continetur.  Levissima  vero  pressione  vel  motione  cellulae  inter 
membranam  externam  et  internam  fluunt  atque  refluunt,  et  si  folliculus  dissecatur,  in 
utroque  latere  emanant,  ut  nihil  restet  inter  membranas  nisi  quidam  globuli  adiposi 
et  blastematis  aliquid. 

Postremam  illam  membranam  excipit  cavum  folliculi  ipsum,  quod  inde  a line 
ductui  excretorio  insidente  usque  ad  finem  coecum  per  totum  folliculum  extenditur, 
quodque  optime  cernitur  injectionibus  per  ductum  excretorium  effectis  vel  ductu  ex- 
cretorio juxta  longitudinem  persecto.  Tum  in  conspectum  veniunt  aperturae  follicu- 
lorum parietes  ductus  excretorii  perforantes,  quae  sine  ordine  circumcirca  ductum  bi- 
liferum dispersae  sunt.  Cavum  illud  usque  in  apicem  folliculi  protendi  eo  cernere 
licet,  quod,  si  folliculo  integro  lamina  vitrea  imponitur,  eversis  in  utroque  latere  mem- 
branis margo  in  primis  in  apice,  ubi  cellulae  non  adsunt,  appareat,  cujus  linea  interna 
cum  externa  apicis  curvatura  ex  aequo  currit  finemque  indicat  membrana  interna  con- 
stitutum, ubi  cavum  incipit;  tum  enim  ad  perpendiculum  latitudinem  membranarum 
intuemur  {Tab.  II.  Fig.  lee. ). 

Decursum  vasorum  capillarium  singulos  folliculos  ambeuntium  reperias  peto  in 
capite  de  vasis  hepatis. 

Membrana  hepar  involvens  certam  texturam  non  prae  se  fert;  est  clara,  plane 
pellucida,  neque  omnino  cerni  potest,  nisi  complicata.  In  latere  interiore  hepati  ipsi 
adverso  cernuntur  nuclei  cellularum  ovales  membranae  adhaerentes  modo  juxta  vel 
insuper  sibi  adjacentes,  modo  longis  intervallis  distantes,  ut  ex  hepate  ipso  mecha- 
nice eos  esse  abreptos  censeam. 

Si  igitur  nunc,  postquam  structuram  hepatis  pernitiorem  perquisivimus,  proces- 
sum physiologicum,  quo  bilis  secernatur,  accuratius  explicemus,  etiam  hic  cellam  esse 
videmus,  ex  qua  totus  organi  effectus  pendeat.  Sanguinem  in  vasis  capillaribus  lento 
cursu  agitatum  exosmosi  et  endosmosi  cellis  in  bilem  mutari  jure  mihi  videor  conje- 
ctare, quomodo  vero  haec  mutatio  efficiatur  et  quae  sit  ea  vis  in  subtilissima  et  exi- 

gua  membrana  cellae  alicujus  insita,  id  declarare  et  exponere  vires  infirmae  prorsus 
non  valent. 

in.  VASA  HEPATIS  ASTACI  FLUVIATILIS. 

Vasorum  in  hepate  Astaci  fluviatilis  unum  tantum  genus  reperi,  dico  genus  ar- 
teriarum, nec  alii  *)  venas  crustaceorum  usque  in  substantiam  hepatis  persecuti  sunt, 
aut  quidquam  certi  de  ea  re  litteris  consignarunt. 

Utraque  arteria  hepatis  ex  ipso  corde  oritur,  statim  ab  initio  ab  altera  disjun- 
cta et  utraque  in  consentanea  hepatis  parte  extenditur.  Progressae  e corde  protenus 
descendunt,  transeuntes  per  substantiam  testiculi  aut  ovarii,  ad  quae  utrinque  ramum 
mittunt,  qui  constituit  arteriam  spermaticam;  tum  ramos  edunt  ad  intestinum  et  ven- 
triculum, unde  postquam  accesserunt  ad  ductum  excretorium,  cum  hoc  in  hepar  in- 
grediuntur. Ibi  mittunt  ramum  unum  majorem  ad  lobulum  posteriorem,  plures  ad 
medium  et  anteriorem,  quo  facto  rete  formant  capillare,  ita  quidem,  ut  vasa  capilla- 
ria singulos  folliculos  a parte  inferiore  fixa  ad  superiorem  finem  coecum  ambeant  et 
prospera  injectione  tanquam  in  interstitiis  folliculorum  posita  ipso  oculorum  obtutu 
cernantur  (Tab.  I.  Fig.  1 a a.).  Fieri  tamen  non  potest,  ut  talis  folliculus  cum  vas- 
culo suo  capillari  eximatur,  quum  hoc  videatur  tantum  esse  appositum.  Mihi  quidem 
semel  tantum  contigit,  ut  ex  hepate  non  impleto  eximerem  talem  folliculum,  quem  mi- 
croscopio  composito  videbam  circumdatam  canali,  qui  videbatur  esse  vas  capillare. 
Quem  quidem  folliculum  cum  vasculo  videbis  expressum  Tab.  II.  Fig.  7.  (b  vas  ca- 
pillare). 

IV.  SYSTEMA  NERVORUM. 

Jam  quum  mihi  contigerit,  ut  subtilissimum  reperirem  nervorum  systema,  quo 
formatur  Astaci  fluviatilis  nervus  hepaticus,  de  eo  nunc  accuratius  exponam. 

Partes  centrales  systematis  nervorum,  quae  sunt  in  latere  abdominali  et  tegun- 
tur intestinis,  constant  ex  compluribus  gangliis,  quorum  primum  ante  introitum  oeso- 
phagi in  ventriculum  haud  longe  pone  oculos  situm  est;  unde  quum  prodeant  nervi 
organorum  sensuum,  videmur  non  inepte  judicare,  respondere  id  ganglion  cerebro 
animalium  vertebratorum.  Visum  est  igitur  appellare  ganglion  cephalicum.  Ganglion 
alterum,  majus  primo,  quod  ad  motorias  potissimum  oris  partes  nervorum  mittit  ra- 
mulos, quum  sit  pone  introitum  oesophagi  in  ventriculum  et  superne  primo  thoracici 
sceleti  jugo  obtegatur,  ganglion  thoracicum  hac  in  disquisitione  appellabitur  (Tab.  I. 
Fig.  1.  s et  o.).  Ab  utriusque  ganglii  nervis  conjungentibus  exeunt  nervi  ventriculi  at- 
que hepatis,  de  quorum  jam  decursu  et  ramificatione  exponemus. 


*)  Ne  Audouin  et  Edwards  quidem,  d.  q.  cf.  Annales  des  Sciences  naturelles,  Tom.  XI.,  nec 
A.  Krohn  (Isis  1834)  de  venis  hepatis  aliquid  protulerunt. 

Ex  ganglio  cephalico  duo  prodeunt  nervi  recurrentes  communicantes , quorum 
dexter  a parte  dextra,  sinister  a sinistra  pone  oesophagum  procurrit,  tum  conjungun- 
tur et  in  primum  ganglion  thoracicum  immerguntur.  Ex  utriusque  nervi  recurrentis 
communicantis,  ubi  lateri  oesophagi  adjacent,  parte  tumida,  quam  ob  id  ipsum  non 
ausim  appellare  ganglion  ( Tab . I.  Fig.  1.  p .)  hi  quatuor  exeunt  nervi  *): 

1.  Nervus  ventriculi  anterior  lateralis  (r/.  Tab.  I.  Fig.  1.,  Tab.  II. 
Fig.  13  cc. ) antrorsum  se  convertit  et  introrsum,  ad  ipsum  adjacet  introitum  oeso- 
phagi in  ventriculum,  ad  quem  ubi  misit  ramulum  subtilissimum,  cum  oppositi  lateris 
nervo  respondente  conjunctus,  imparem  fingit  ventriculi  nervum  dorsalem. 

2.  Nervus  ventriculi  lateralis  posterior  (cf.  Tab.  I.  Fig.  1.,  Tab.  II. 
Fig.  13  dd.)  in  latere  oesophagi  adscendit  ad  ventriculum,  idemque,  priusquam  ad  la- 
teralem ejus  pervenerit  cartilaginem  (Tab.  I.  Fig.  16.)  ad  tunicas  ventriculi  ramulos 
mittit  superiorem  (Tab.  II.  Fig.  13  r.)  et  inferiorem  (ibidem  «.);  tum  ad  posterio- 
rem lateralis  ventriculi  cartilaginis  marginem  adscendit,  ubi  in  duos  dividitur  ramu- 
los, quorum  alter  ibidem  extenditur  (Tab.  II.  Fig.  13»».),  alter  cum  impari  nervo 
dorsali  ventriculi  conjunctus  nervum  format  hepaticum. 

3.  Ramus  externus  a latere  oesophagi  aequo  cursu  extrorsum  vertitur,  a 
viridi,  quod  dicitur,  organo  obtegitur  et  ad  musculos  oris  partibus  superjectos  pro- 
greditur (Tab.  I.  Fig.  1.  et  Tab.  II.  Fig.  13  e e.). 

4.  Nervus  oesophageus  anterior  (Tab.  I.  Fig.  1.,  Tab.  II.  Fig.  13 66.) 
singulari  cursu  primum  ad  ipsam  oris  rimam  descendit,  tum  circa  musculum  oesophago 
adnexum  et  sub  eo  musculo  pergit  (Tab.  I.  Fig.  In.),  deinde  antrorsum  ante  oeso- 
phagum cum  alterius  lateris  nervo  respondente  conjunctus  nervum  efficit  imparem. 
In  quem  nervum  imparem  a parte  anteriore  Nervus  ganglii  cephalici  impar  ( Tab.  II. 
Fig.  13 a.)  ingreditur  subtilissimus,  qui  a parte  ganglii  cephalici  inferiore  ortus  me- 
dios inter  nervos  recurrentes  communicantes  ad  fauces  revertitur,  quo  in  cursu  vas 
furcae  ad  instar  scissum  permeat;  quo  facto  cum  ramulo  impari  ex  duobus  illis  Ner- 
vis oesophageis  anterioribus  formato  conjungitur. 

Jam  e quinque  his  nervis:  Nervo  impare  ganglii  cephalici,  utroque  Nervo  oeso- 
phageo anteriore,  duobus  Nervis  ventriculi  anterioribus  lateralibus,  ubi  oesophagus  in 
ventriculum  intrat,  oritur  Nervus  dorsalis  ventriculi  impar  (Tab.  I.  Fig.  1., 
Tab.  II.  Fig.  13a  + 6 + c.).  Postquam  enim  Nervi  oesophagei  anteriores  utrinque 
ante  oesophagum  cum  Nervo  impari  ganglii  cephalici  ad  truncum  simplicem  conjuncti 
sunt,  is  ad  oesophagum  recta  adscendit  atque,  ubi  in  eum  utrinque  immersi  sunt 
Nervi  anteriores  laterales  ventriculi,  Nervum  format  imparem  ventriculi  dorsalem. 

Nervus  ita  formatus  (Tab.  II.  Fig.  13a  + 6 + c. ) porro  extenditur  et  ad  ante- 
riorem ventriculi  partem  inter  duos  majores  ventriculi  musculos  anteriores  ( Tab.  I. 
Fig.  1 qq.)  in  latere  ventriculi  dorsali  decurrens  ad  utrumque  hunc  musculum  dedu- 


*)  Decursura  horura  nervorum,  qualis  ab  organis  sejunctorum  cogitandus  est,  expressi  Tab.  II. 
Fig.  13 

cit  ramulum,  retrogressus  superat  primam  ventriculi  laminam  cartilagineam  transversam 
( Tab . I.  Fig.  lc.)  adjacens  ad  arteriam  ophthalmicam,  atque  deinde  diffinditur  in  duos 
ramulos  aequales,  alterum  sinistrum,  alterum  dextrum.  Quorum  uterque  descendit  ad 
latus  super  laminam  cartilagineam  posteriorem  ventriculi  (Tab.  1.  Fig.  Id.)  juxta  ex- 
teriorem partem  musculi  ventriculi  posterioris,  ramum  huic  tribuens  (Tab.  I.  Fig.  1mu„ 
Tab.  II.  Fig.  \%ff-),  donec  pervenit  ad  extremitatem  stomachi  posticam;  tum  conjun- 
gitur ramulo  subtilissimo  cum  Nervo  ventriculi  laterali  posteriore,  haud  procul  a tumore 
ante  pylorum  (Tab.  I.  Fig.  le.),  continuatus  denique  Nervus  fit  hepaticus.  Qui 
nervus  sub  pyloro  adhaeret  ad  ductum  biliferum,  in  duos  dividitur  ramulos  atque  per 
hepar  extenditur  *). 


* ) Tempore,  quo  haec  scribebam,  Krobnii  accuratam  et  diligentem  commentationem  de  systemate 
nervoso  Astaci  fluviatilis  (Isis  1834  pag.  530.)  nondum  cognoveram.  Auctore  Krohn  Nervus  impar 
ante  musculos  ventriculi  anteriores  ganglion  efformat,  in  quo  simul  finitur.  Rem  ita  sese  non  habere, 
Nervum  neque  ganglion  formare  neque  in  anteriore  latere  ventriculi  remanere  ibique  extendi,  jam  su- 
pra demonstravimus.  Etiam  Nervum  ventriculi  lateralem  posteriorem  ejusque  anastomosin  cum  Nervo 
impare  dorsali  ventriculi  et  Nervum  hepaticum  Krohnius  non  cognovit,  dum  Nervum  ventriculi  latera- 
lem anteriorem,  Ramum  externum  et  Nervum  oesophageum  anteriorem  bene  descripsit. 


II 


HEPAR  HELICIS  POMATIAE  ET  LIMACIS  ATRI. 


I.  HEPATIS  SITUS,  FORMA  ET  STRUCTURA  UNIVERSA. 

Hepar  Helicis  pomatiae  summas  implet  testae  spiras,  in  interiore  ejus  cavitate  ova- 
rium, testiculus,  ventriculus  et  alia  quaedam  organa  minora  sita  sunt.  Est  igitur  pars 
interior  concava,  pars  exterior  convexa.  Pro  variis,  quae  ejus  substantiam  percurrunt, 
intestinulorum  spiris  in  varios  dividitur  lobulos.  Distincte  sejunctae  sunt  pars  supe- 
rior et  inferior,  quarum  haec  in  tres  aut  plures  lobulos  dividitur,  quorum  ductus  ex- 
cretorii in  unum  coeunt  truncum,  intrantem  in  diverticulum  intestini  pone  ventricu- 
lum. Ab  altera  parte  ductus  excretorius  superioris  hepatis  lobuli  in  idem  diverticu- 
lum immergitur.  — Limacis  atri  hepar  in  complures  dividitur  lobulos  distincte  inter 
se  separatos,  quos  et  ipsos  intestini  spirae  percurrunt.  Per  lobulorum  intervalla  vasa 
hepatis  extenduntur.  Lobulus  superiori  Helicis  pomatiae  hepatis  parti  respondens  ad 
sinistram  ventriculi  partem  situs  est,  arctissime,  ut  ille,  cum  testiculo  conjunctus,  in- 
structus proprio  ductu  excretorio,  qui  tamen  cum  opposito,  ubi  in  intestinum  immer- 
gitur, ita  conjungitur,  ut  illo  ipso  loco  uterque  non  amplius  possit  discerni  et  alter 
altero  videatur  continuari.  Quare,  ut  infra  videbimus,  nervi  hepatis  inter  tunicas 
ventriculi  decurrentes  ante  eum  locum,  ubi  ductus  biliferus  in  intestinum  intrat,  con- 
juncti ad  communem  ductum  excretorium  procurrunt. 

Membrana  hepar  involvens  in  utraque  cochlea  non  soli  hepati  destinata  (sicut 
in  Astaco)  omnia  organa  interna  circumdat. 

II.  HEPAR  MICRO  SCOPIO  Q.  D.  COMPOSITO  EXAMINATUM. 

Hepar  Helicis  pomatiae  et  Gasteropodum  in  universum  ex  compluribus  constat 
lobulis,  qui  formant  fines  ductuum  biliferorum  (Tab.  II.  Fig.  9 et  10.)  in  utroque 
latere  in  amplum  truncum  coeuntium.  Habent  hi  lobuli  speciem  racemosam,  format- 
que  hepar  universum,  Illustrissimo  Joanne  Muliero  auctore  *),  „uvam,  in  ultimos  us- 
que racemorum  acinos  excavatam.“  Quod  idem  ipse  inveni,  quum  hepar  per  ductum 
excretorium  inflarem;  granula  ductibus  biliferis  insidentia  vesiculae  sunt  excavatae, 
quae  aere  inspirato  tumescunt  {Tab.  II.  Fig.  12.)  **). 

Jam  si  talis  lobulus  per  microscopium  compositum  inspicitur,  apparent  in  eo 
multi  parvi  non  cohaerentes  globuli  {Tab.  II.  Fig.  10 a. ),  fere  triplo  minores  quam 
globuli  lactei,  omnes  magnitudine  fere  eadem.  Adsunt  simul  inter  illos  interjecti  ma- 
jores, quini  ad  denos  cohaerentes  globuli  fusco  colere  tincti  {Tab.  II.  Fig.  10  66.). 
Minores  illi,  quid  spectent,  difficile  est  diremtu,  videntur  tamen  consistere  ex  adipe 
membrana  quadam  albuminosa  contento,  id  quod  etiam  in  Astaco  reperimus.  — Si, 
postquam  hepar  aliquamdiu  aquae  submissum  est,  ejusmodi  lobulus  sub  microscopio 
leniter  comprimitur,  donec  parietes  vesicularum,  quae  fines  ductuum  biliferorum  sunt, 
disrumpantur,  emanant  cellae  propriae  hepatis  et  in  his  quidem  globuli  illi  fusco  co- 
lere tincti  cernuntur.  Cellae  tum  tantum  animadvertuntur,  cum  non  amplius  in  ipsis 
jacent  vesiculis  sed  diffusae  in  aqua  natant.  Apparent  eae  cellulae  rotundae  et  de- 
pressae et  quod  ad  ea,  quae  in  iis  continentur,  admodum  diversae.  Nam  in  aliis  sub- 
stantia granulosa  aegre  est  perspicua  {Tab.  II.  Fig.  14 a.)  in  aliis  magis  evolutis, 
quamvis  omni  colore  careat,  melius  in  oculos  incurrit  (ibid.  6.),  reliquarum,  quas  su- 
pra jam  commemoravimus,  fuscum  refert  colorem.  Has  accuratius  inspicias  necesse 
est,  ut  cernas  membranam  cellarum,  quae  rarius  tantum  observatur.  Plerumque  glo- 
bulis fuscis  acervatim  cohaerentibus  tam  arcte  adhaeret,  ut  oculis  cognosci  prorsus 
nequeat;  illi  tum  conglomerati  in  aqua  natant,  sibi  invicem  allabuntur,  alii  super  alios 
rotati  volvuntur,  ita  tamen,  ut  nunquam  dirimantur  ( Tab.  II.  Fig.  14  ee.).  Inde  jam 
conjicias,  contineri  illos  membrana  quadam  involvente,  quam  eandem  saepius  perspi- 
cue vidi  distinctam  {Tab.  II.  Fig.  14 e.).  Apparent  tum  cellae  pro  globulorum,  qui 
in  iis  includuntur,  multitudine  majores  aut  minores;  interdum  singuli  globuli  fusci  in 
singulis  cellis  rotundis  positi  sunt  {Tab.  II.  Fig.  14 d.).  Globulos  illos  in  cellis  si- 
tos endogeneas  esse  formationes  et  quidem  esse  cellas,  non  nucleos,  cum  Karstenio  ***) 
consentio.  — Adjacent  cellulae  ad  externam  membranam  textura  carentem  vesicula- 
rum hepatis  {Tab.  II.  Fig.  12.),  quibus  singuli  formantur  lobuli,  eaedemque  bili  se- 


* ) De  glandularum  secernentium  structura  penitiori.  Lips.  MDCCCXXX. 

**)  Apicem  ejusmodi  lobuli  sufflati  microscopio  simplici  visum  secundum  Mulieri  Tab.  X.  Fig 
effinxi  Tab.  II  Fig.  9. 

***)  Dr.  H.  Karsten,  de  cella  vitali. 

cernendae  inservire  mihi  videntur.  Transit  ex  iis  bilis  in  cavitates  vesicularum  inde- 
que  in  ductus  biliferos. 

Ductus  biliferi  ipsi,  quomodo  constructi  sint,  difficile  est  cognitu.  Observas 
sub  microscopio  in  subtilibus  hepatis  dissecti  laminis  inter  vesiculas  canales  procur- 
rentes, quos  quidem  fere  nunquam  in  vesiculas  ipsas  cernis  transeuntes,  quum  hae 
plerumque  fortiore,  qua  opus  est,  compressione  divellantur  et  evanescant.  Dividun- 
tur illi  canales  furcillati;  rami  inde  orti  iterum  dividuntur,  saepius  tamen  alter  ramus 
altero  est  crassior,  quod  ubi  fit,  minor  ille  non  amplius  finditur.  Constant  hi  canales 
ex  unica  membrana  subtilissima,  quae  ita  describitur  lineis,  ut  referat  speciem  imbri- 
cum inter  se  conjunctorum  ( Tab . II.  Fig.  lia.).  Plane  similes  canales  reperiuntur 
in  testiculo.  — 

In  ductu  excretorio  Gasteropodum  invenitur  epithelium  fimbriatum,  quod  Pur- 
kinje  et  Valentin  primi  descripserunt. 

Membranam  propriam  hepar  involventem  in  Gasteropodibus  non  reperimus; 
obtegitur  hepar  in  parte  exteriore  a tunica  omnia  organa  interna  cingente;  in  parte 
concava  interiore  propria  membrana  hepar  involvens  non  observatur. 

m.  VASA  HEPATIS  IN  GASTEROPODIBUS. 

(Tab.  L Fig.  II.  et  IV.) 

Arteria  Helicis  pomatiae  hepatica  recta  ex  ipso  corde  procurrit  sola  praeter  vas, 
quo  anterioribus  et  inferioribus  corporis  partibus  sanguis  suppeditatur  ( Tab.  I. 
Fig.  IV d.).  E corde  profecta  statim  sursum  vertitur  ad  exteriorem  hepatis  super- 
ficiem, ad  hoc  et  ad  membranam  involventem  toto  decursu  multos  mittit  ramos,  ita 
ut  membranam  ab  hepate  dirimere  non  queas,  quin  ipsa  vasa  disrumpas;  tum  intesti- 
num praeterit  in  inferiore  hepatis  parte  extentum,  idque,  ut  omnes  reliquas  in  hepate 
spiras  intestinales,  multis  impertit  vasculis  minoribus.  Truncus  arteriae,  ut  ad  supe- 
riorem perveniat  hepatis  lobulum,  intestinum  oblique  trajicit  tumque  in  superiore 
hepatis  lobulo  ejusque  membrana  involvente  extenditur.  Vasorum  in  hac  membrana 
multitudo  tanta  est,  ut  prospera  injectione  multa  in  ea  cerni  credas  extravasata,  quae 
tamen  revera  non,  insunt  (Tab.  I.  Fig.  IV.g.). 

In  Helice  igitur  pomatia  contra  res  se  habet,  atque  in  Astaco;  hujus  enim  ar- 
teria hepatica  cum  ductu  excretorio  hepar  ingreditur,  in  Helice  ab  exteriore  parte 
procurrens  in  hepatis  substantiam  penetrat.  Quod  idem  observamus  in  Limace  atro. 
Hujus  enim  arteria  hepatica  (Tab.  I.  Fig.  II.  h .)  et  ipsa  recto  cursu  ex  corde  pro- 
cedens retroversa  statim  proximo  applicatur  lobulo  hepatis  (Tab.  /.  Fig.  II.  a.),  cujus 
per  intervalla  extenditur  multosque  ramos  ad  intestinum  et  ventriculum  mittit.  Eadem, 
postquam  ad  ductum  excretorium  dextrae  hepatis  partis  pervenit,  oblique  transit  in- 
testinum, quo  facto  in  sinistrum  hepatis  lobulum  ingreditur. 

In  Helice  et  Limace  testiculus  ab  arteria  hepatica  accipit  arteriam,  quod  idem 
supra  in  Astaco  observavimus. 

IV.  NERVI  HEPATIS  IN  GASTEROPODIBUS. 

( Tab . I.  Fig.  II.  et  Fig.  III.) 

Ad  describendos  Helicis  pomatiae  et  Limacis  atri  nervos  hepaticos,  opus  est, 
ut  quae  sit  ratio  universi  systematis  nervorum  illorum  animalium  examinetur. 

In  Helice  pomatia  ganglion  inferius  majus  (Tab.  I.  Fig.  III.  b.)  et  superius 
minus  (ibidem  a.)  ad  utrumque  faucium  latus  tribus  nervis  lateralibus  inter  se  nexa, 
ann ulum  formant  nervosum.  Jam  ex  posteriore  nervo  laterali  utrumque  ganglion  con- 
jungente, propius  tamen  a ganglio  superiori,  profectus  nervus  in  utroque  latere  fau- 
cium (Tab.  I.  Fig.  III.  g.)  descendit  infraque  illas  minus  format  ganglion  (ibid.  c.). 
Duo  igitur  infra  fauces  ganglia  minora  sibi  sunt  opposita  eademque  simplici  faucibus 
superjecto  funiculo  transverso  inter  se  cohaerent.  Ex  utroque  nodulo  nervi  mittun- 
tur complures  ad  musculos  faucium  ac  praeterea  unus  utrinque  ad  ventriculum,  qui 
juxta  immissiones  ductuum  salivalium  procurrit  (Tab.  I.  Fig.  III.  h.).  Is  uterque 
(ibidem  d.  et  e.)  hepar  versus  inter  ventriculi  tunicas  decurrit,  ita  quidem,  ut  sinister 
dextrorsum  et  sursum,  dexter  sinistrorsum  et  deorsum  vertatur,  unde  fit,  ut  uterque 
ad  latus  perveniat  origini  oppositum  *).  Ita  ubi  venere  ad  ductum  hepatis  excreto- 
rium oppositum,  hoc  comitante  m hepar  abeunt.  — Praeter  hos  nervos  in  Helice 
pomatia  tertius  quidam  (Tab.  I.  Fig.  III.  f)  invenitur,  qui  ortus  ex  inferiore  majore 
ganglio  (ibid.  b.)  cum  magno  vasculo  medio,  quod  a corde  ad  caput  adsceudit,  de- 
currit, tum  obliquo  cursu  intestinum  transgreditur  eo  usque,  ubi  testiculi  vas  deferens 
applicatur  ovario  (ibid.  s.  vas  def.,  n.  ovar.),  ibique  in  duos  diffinditur  ramulos,  alte- 
rum superiorem,  alterum  inferiorem.  Inferior  major  sub  ovario  sacculum  calcarium  **) 
versus  pone  cor  procurrit,  ubi  in  complures  abit  ramulos;  ramus  superior  minor 
adscendit  super  ovarium,  ubi  in  duos  ramos  finditur,  quorum  alter  juxta  vasculum 
quoddam  ad  superiorem  partem  hepatis  procurrit  (ad  regionem  cordis),  alter  applica- 
tus vasi  deferenti  ad  testiculum  vertitur,  qui  in  superiorem  hepatis  partem  curvatam 
immittitur.  Cujus  quidem  nervi  per  testiculum  decursum  fieri  non  potuit  ut  perse- 
querer, descripsi  tamen,  quum  conjicere  possis,  eum  et  ipsum  nervum  esse  hepaticum. 

In  Limace  atro  ad  fauces  ante  ventriculum  tria  inveniuntur  ganglia,  quorum 
inferius  impar  multo  majus  est,  quam  duo  superiora  paria,  quorum  alterum  in  dextro 
alterum  in  sinistro  latere  positum  est.  Conjunguntur  ea  omnia  magnis  quibusdam 
funiculis  nervosis,  ita  quidem,  ut  oesophagum  cingant  annulo  (Tab.  I.  Fig.  II.  s.). 
In  inferiore  ganglio  impari  impar  oritur  Nervus  ovarii  et  testis  (ibid.  rr.);  qui  ner- 
vus retrorsum  vertitur  ovarioque  adjacens  eo  usque  decurrit,  ubi  vas  testiculi  defe- 
rens ab  ovario  separatur.  Tum  descendit  vasi  deferenti  (Tab.  I.  Fig.  II.  c.)  adhae- 


*)  In  tabulae  nostrae  I.  Fig.  III.  nervi  hepatis  sinistri  pars  posterior  littera  e,  nervi  hepatis  dex- 
tri pars  anterior  littera  d significatur. 

**)  Cf.  Swammerdam,  Bihl.  nat.  pag.  218. 

rens  testiculum  versus,  et  quatuor  fere  lineis  super  eo  loco,  ubi  ductus  hepatis 
excretorius  in  intestinum  exit,  in  duos  diffinditur  ramos,  quorum  alter  ad  hepar  accedit 
et  cum  eo  nervo  connectitur,  qui  inter  tunicas  ventriculi  retrorsum  ad  hepar  currit 
( Tab . I.  Fig.  II.  nn.).  Alter  ramus  etiam  porro  comitatur  vas  deferens  itaque  in 
testiculum  immergitur. 

Ab  inferiore  ganglio  impari  in  utroque  latere  nervus  adscendit  protenus  ad 
eam  oesophagi  partem,  ubi  ductus  excretorius  glandulae  salivalis  (Tab.  I.  Fig.  II.  f.) 
in  illum  ingreditur.  Format  ibi  nodulum,  qui  per  ramum  transversum  cum  respon- 
dente nodulo  alterius  lateris  oesophagi  conjunctus  est.  Ex  utroque  ganglio  praeter 
alios  ramulos  ad  partes  oris  exeuntes,  unus  utrinque  nervus  oritur,  qui  retrorsum  ad 
ventriculum  pergit,  alter  quidem  comitatus  ductu  salivali,  alter,  simulatque  ex  ganglio 
illo  (dextro)  prodit,  ventriculo  ad  hepar  extento  (ibid.  ce.)  applicatus.  Uterque  ner- 
vus prope  ipsam  ductus  hepatis  excretorii  inosculationem  in  intestinum  coit,  ita  qui- 
dem, ut  eorum  truncus,  ubi  in  hepar  immergitur,  cum  ramo  hepatico  nervi  ovarii  et 
testis  (vide  supra)  videatur  conjungi. 


f,§ 

. ■ r'  ••  r i : rm  >1.  i j iilno/  SBafftiJ'  : ii:  > «UBrttoMim»  rr.it  .i*  •» 

. n;lBtiui'o*>  onocf  nmiio  tutum  f>tJ/  .(.mt  AV  .1 

’ .mlgWWtti  riruli;>ir*<i 

. 

: i < i < j -■  t acv» ' riu.?mV;aurit  dtrfwer  isq  hip  ,pu;fnJi<rti  idi  tfinnorf  .•wiii.'vfqn»  u 

. ■ ■ 

.•  (.  '.illi  1.  " •"  j li-.ipii  iin  I il/if.iibn  a,-  \tv.b-n,: 

i;>  , 1 i > nr  ,1  ut  i liilm  ;m;  . >/  aiis.q  •»!•>!'>  '/:•••!*  ■w}«f'<;  r 

dir.<;  f Imo:,  rrmi  VMrrtui  t nepti  u tlu  nirn  ; it  h 

.brtjMfioi  .h  - (r.iifim  fcbi  . t 

v • 

m-- 

. 


B.  PARS  CHEMICA. 

I. 

INGRESSUS,  IN  QUO  AGITUR  DE  CAUTELIS  IN 
DISQUISITIONE  ADHIRITIS  ET  DE  COMPA- 
RANDA RILE. 


Hd  examinanda  praeparatorum  chemicorum  pondera  usi  sumus  libra,  quae  impositis 
duabus  unciis  pondus  adhuc  indicat  0,0005  granorum.  Praeparata  omnia  librata  sunt 
in  vasculo  porcellaneo,  instructo  margine  superne  laevigato;  quod  quoties  factum  est, 
vasculo  lamina  imponebatur  vitrea,  quae  illud  ita  claudebat,  ut  aer  penetrare  prorsus 
non  posset.  — Ad  filtrandum  adhibebatur  charta  bibula  Suecica,  evaporatio  institue- 
batur fere  semper  in  balneo  aquoso;  siccabantur  praeparata  sub  antlia  pneumatica 
cum  exsiccatore  conjuncta.  Omnia  reagentia  chemice  pura  erant. 


Quo  majorem  bilis  Astaci  fluviatilis  copiam  acquirerem,  hac  usus  sum  via  ac 
ratione.  Aperui  testam  Astaci  vivi  a parte  posteriore  thoracis,  ita  quidem,  ut  omnia 
organa  interiora  suam  retinerent  positionem,  id  quod  facili  fieri  potest  negotio. 
Tum  sub  hepar  ab  uno  latere  volsellam  semiapertam  demisi  ita,  ut  ambo  lobuli 
hepatici  super  eam  jacerent,  quo  facto  volsellam  subito  elevavi,  ita  ut  utrinque  ductus 
hepatis  excretorius  celeriter  ab  intestino  divelleretur;  deinde  ex  utroque  hepatis 
lobulo  stillabant  singulae  vel  binae  guttae  bilis,  quae  quidem  bilis  liquor  est  clarus, 
quem  si  inspicimus  microscopio,  nihil  fere  inesse  cernimus,  quam  paucos  quosdam 
globulos  adiposos. 

Bilis  liquidae  ex  sexaginta  Astacis  ita  comparatur  uncia  una ; quae  quidem 
copia  quamvis  sit  pro  Astacorum  numero  exigua  alterumque  hoc  nobis  obsteterit 
incommodum,  quod  nullae  ad  id  tempus  ea  de  re  litteris  consignatae  sunt  virorum 
doctorum  disquisitiones,  unde  aliquid  ad  nostram  redundet  operam  sublevandam,  vide- 
mur tamen  eam  ad  has  disquisitiones  chemicas  adhibuisse  bilis  copiam,  quae  suffice- 
ret et  ad  experimenta,  quae  quidem  necessaria  visa  essent,  instituenda  et  ad  analysin 
saepius  repetendam. 

Jam  priusquam  ad  ipsam  bilis  analysin  transeamus,  accuratius  explicandum  est, 
quod  jam  supra  breviter  attigimus  (cf.  pag.  14.),  hepati  si  superinfundatur  aqua  de- 
stillata vel  alcohol  84°,  membranam  singulos  folliculos  includentem  variis  locis 
contrahi.  Quae  contractiones  efficiuntur,  quia  alcohole  vel  aqua  non  solum  bilis 
folliculis  inclusa,  sed  etiam  pars  ipsius  folliculorum  substantiae  solvitur.  Propono 
autem  analysin  ejusmodi  extracti  bilis  alcoholici,  quum  quis  eadem  possit  seduci,  ut 
in  bile  Astaci  corpus  inesse  credat  Acido  cholo-bili-fellinico  simile. 

Spiritus  vini  rectificatus  jecinorum  numero  satis  magno  superinfusus  mox  colo- 
rem induebat  fuscum,  folliculi  hepatis  saepius  deinceps  alcohole  subacti  ad  postremum 
non  videbantur  mutati,  nisi  quod  bilis  erat  ablata.  Liquor  alcoholicus  clarus  evapo- 
rabat, residuum  sub  antlia  pneumatica  siccabatur.  Tum  pars  residui  solidi  quum  aqua 
destillata  superinfunderetur,  non  tota  solvebatur,  sed  remanebat  massa  coloris  flavi 
ac  lutei.  Unde  conjecimus  illud  residuum  antea  in  bile  ipsa  fuisse  solutum  et  in 
solutione  alcoholica  medium  solvens  non  adfuisse,  eodem  modo,  quo  acidum  cholo- 
bili-fellinicum  bilis  bovinae  tum  demum  aqua  solvitur,  si  huic  Bilinum  admixtum  fue- 
rit, etsi  alcohole  facile  solvatur.  Residuum  tamen  solutionis  alcoholicae  bili  Astaci 
liquidae  admixtum  non  solvebatur,  neque  tum  quidem,  quum  praecipitato,  quod  demis- 
sum erat  e bile  recenti  liquida  Spiritu  vini  rectificatissimo,  in  aqua  destillata  soluto 
residuum  addebatur.  Jam  residuum  ipsum  examinatum  solvebatur  Natro  carbonico, 
Kali  carbonico  et  nitrico,  Natrio  chlorato  et  alcohole  84°,  non  omni  ex  parte  aethere 
sulphurico.  Pars  siccata  calcaria  mixta  in  tubulo  vitreo  cremabatur,  quo  expediebatur 
ammoniacum.  Acido  sulphurico  diluto  residuum  solvebatur,  eodem  cum  esset  dige- 
stum, expediebatur  acidum  sulphurosum,  solutio  ipsa  nigrescebat  carbone  secreto.  — 
Eadem  experimenta  quum  facerem  mera  Astaci  bile  adhibita,  corpus  illud  in  aqua 
non  solubile  in  ea  non  repperi;  re  saepius  demum  inquisita  constabat,  alcohole  ipsius 
substantiae  hepatis  partem  fuisse  solutam.  Idem  fit,  si  hepati  aqua  destillata  super- 
infunditur; residuum  enim  solutionis  aquosae  alcohole  tractatum,  non  totum  solvitur 
aqua,  si  solutio  alcoholica  evaporavit. 

Jam  ad  ipsam  progredimur  Astaci  bilem  examinandam. 

H. 

ANALYSIS  CHEMICA,  SPECTANS  QUALITATEM 
ET  QUANTITATEM  CORPORUM  IN  RILE 
INVENTORUM. 

Bilis  Astaci  liquor  est  clarus,  ex  hepate  recens  emissus  satis  tenuis,  qui  non,  ut 
animalium  vertebratorum  bilis,  mucosus  aut  fila  (lucens  appellari  potest.  Microsco- 
pio  inspecta,  ut  supra  diximus,  bilis  perquam  est  pellucida  nec  quidquam  aliud 
continet,  quam  paucos  quosdam  globulos  adiposos.  Colore  est  ex  fusco  rubescente, 
linteum  aut  chartam  leviter  tantum  tingit,  aeri  aliquamdiu  exposita  colorem  paullatim 
induit  e viridi  nigricantem,  ad  postremum  nigrum.  Odor  bilis  redolet  piscem,  sapor 
perspicue  salsus  est,  in  linguae  demum  radice  animadvertitur  subtilissimus  quidam 
sapor  amarus  *).  Bile  Astaci  recenti  charta  exploratoria  coerulea  colore  inficitur 
rubro,  centenae  bilis  partes  continent: 

Aquae  = 90,  88. 

Residui  solidi  = 9,  12. 

Mera  bilis  liquida  acido  hydrochlorico,  sulphurico,  nitrico  additis  fortius  praecipita- 
batur, neque  tamen  acidum  cholobilifellinicum  simul  excernebatur;  acido  arsenicoso 
et  carbazotico  additis  bilis  non  mutabatur,  argentum  nitricum  praecipitatum  demitte- 
bat non  acido  nitrico,  sed  liquore  ammonii  caustici  solubile;  erat  igitur  argentum 
muriaticum.  Eodem  modo  ferrum  muriaticum  oxydatum,  plumbum  aceticum  neutra- 
lisatum,  cuprum  aceticum  et  alcohol  absolutus  demittebant  praecipitatum,  quod  non 
efficiebatur  Kali  caustico. 

Bilis  modico  calore  in  balneo  aquoso  evaporata,  sub  antlia  pneumatica  sic- 
cabatur; cujus  quantitas  librata  alcohole  84°  extracta,  digesta,  filtrata,  solutio, 
postquam  evaporaverat  atque  sub  antlia  siccata  erat,  librabatur.  In  aqua  ite- 
rum soluto  et  leni  calore  condensato  liquori  superinfundebatur  alcohol  absolu- 
tus; unde  demittebatur  praecipitatum,  quod  filtratione  dirimebatur,  siccatum  libra- 
batur. Praecipitatum  rursus  aqua  solutura  alcohole  absoluto  ex  solutione  aquosa 
poterat,  quoties  velles,  praecipitari;  solutioni  aquosae  charta  exploratoria  coeru- 
lea immissa  rubrum  induebat  colorem.  Additis  acidis  mineralibus  et  ferro  muria- 
tico oxydato  nullum  demittebatur  praecipitatum,  acido  gallico  liquor  leniter  tantum 


*)  Liquor  stomachatis  omnium  Astacorum  sapore  est  amaro,  cujus  quidem  rei  causa  mihi  ignota 
est,  quum  nullum  adsit  organon  aliud,  quod  liquorem  in  ventriculum  immittat;  probabile  est,  saporem 
illum  amarum  succo  gastrico  esse  proprium. 


30 


turbabatur,  argento  nitrico,  hydrargyro  oxydulato  nitrico  praecipitabatur,  plumbo 
acetico  neutralisato  idem  demittebatur  praecipitatum,  quod  ipso  alcohole  absoluto. 
Habet  id  corpus  eundem  prorsus  odorem  et  saporem,  quem  bilis  Astaci. 

Quod  alcohole  absoluto  non  praecipitatum  erat,  evaporabat,  siccabatur  et  aqua 
solutum  digerebatur,  in  quo  certo  quodam  concentrationis  gradu  massae  secerneban- 
tur conglomeratae  coloris  fusci,  quae  liquori  summo  innatabant.  Aucta  concentratione 
illae  massae  resolvebantur,  addita  aqua  destillata  iterum  formabantur.  Tum  quam 
cautissime  ex  liquore  exemtae  seorsum  singulae  examinabantur.  Aqua  frigida  solvi 
prorsus  non  poterant,  nec  facile  alcohole  absoluto,  solvebantur  vero  aethere,  in  solu- 
tione Natrii  chlorati  ex  parte  tantum  solvebantur,  nec  dissimiles  in  universum  erant 
resinae.  Accuratius  eas  massas  conglomeratas  explorare  non  potui,  quum  copia  ea- 
rum, vel  maxima  bilis  quantitate  adhibita,  ad  talem  disquisitionem  instituendam  non 
sufficeret. 

Solutio  aquosa,  ex  qua  illae  massae  exemtae  erant,  non  praecipitabatur  acido 
muriatico,  nitrico,  sulphurico,  neque  plumbo  acetico  neutralisato,  ferro  muriatico  oxy- 
dato,  barytio  chlorato;  praecipitatum  demittebatur  acido  gallico,  hydrargyro  muria- 
tico oxydato,  argento  nitrico  (in  liquore  ammonii  caustici  solubile,  itaque  argentum 
chloratum).  Plumbo  acetico  basico  solutio  leniter  turbabatur.  — 

Bili  alcohole  extractae  aqua  destillata  superinfundebatur,  filtrabatur,  solutio 
evaporabat,  sub  antlia  pneumatica  siccata  librabatur.  Iterum  in  aqua  destillata  soluta 
acidis  mineralibus  post  aliquantum  demum  temporis  turbabatur,  neque  mutabatur  li- 
quoris color  ex  fusco  flavus.  Liquor  clarus  manebat  addito  Kali  caustico  vel  alca- 
libus  et  barytio  chlorato;  hydrargyro  muriatico  oxydato  et  ferro  muriatico  oxydato 
leniter  tantum  turbabatur,  additis  autem  argento  nitrico,  hydrargyro  nitrico  oxydu- 
lato, plumbo  acetico  neutralisato  ampliora  demittebantur  praecipitata.  Acidum  quo- 
que gallicum  demittebat  praecipitatum. 

Addebatur  huic  solutioni  alcohol  absolutus,  unde  copiosum  demittebatur  prae- 
cipitatum, quod  filtratione  separatum,  siccatum  librabatur.  Erat  id  corpus  fuscum, 
splendidum,  solidum,  in  tubulo  vitreo  combustum  chartam  exploratoriam  rubram  am- 
moniaco  expedito  colore  coeruleo  obducebat  ipsoque  fragore  ammonium  inesse  pate- 
faciebat. In  lamina  platinea  crematum  relinquebat  cinerem  fere  album.  Solutum  in 
aqua  destillata  tingebat  chartam  exploratoriam  coeruleam  colore  leniter  rubro,  acidis 
additis  non  praecipitabatur,  poterat  tamen  praecipitari  ferro  muriatico  oxydato,  plumbo 
acetico  neutralisato , hydrargyro  nitrico  oxydulato. 

Quod  alcohole  absoluto  non  praecipitatum  erat,  postquam  evaporaverat,  et  ip- 
sum aqua  destillata  solutum,  chartam  exploratoriam  coeruleam  rubro  tingebat  colore, 
neque  additis  acidis  demittebat  praecipitata;  solo  acido  gallico  praecipitabatur,  quod 
idem  efficiebatur  ferro  muriatico  oxydato,  hydrargyro  muriatico  oxydato,  plumbo 
acetico  neutralisato. 

Postquam  bilis  aqua  tractata  erat,  residuum  aqua  acido  acetico  mixta  maceraba- 
tur, quo  facto  solutio  filtrata,  nullo  colore  infecta  evaporabat  et  sub  antlia  pneuma- 

tica  exsiccata  librabatur.  Resolvebatur  aqua  acido  acetico  mixta;  liquor  acido  gallico 
et  kali  ferroso-hydrocyanico  praecipitabatur,  ita  ut  constaret  inesse  albuminum. 

Jam  bilis  residuum  aqua,  cui  admixtum  erat  kali  causticum,  totum  solvebatur. 
Solutionis  parti  addito  acido  acetico  copiosum  demittebatur  praecipitatum,  quod  neque 
ampla  ejusdem  acidi  copia  neque  acido  muriatico  solvebatur.  Filtratione  separato 
praecipitato  id,  quod  per  filtrum  permeaverat,  kali  ferroso-  hydrocyanico  leniter  tur- 
babatur, ita  ut  albuminis  adhuc  vestigia  in  liquore  reperirentur.  — Praecipitato  cum 
acido  muriatico  digesto  apparebat  color  coeruleus,  qui  solet  gigni  si  subest  protei- 
num, ita  ut,  quamvis  id  corpus  acido  muriatico  non  solveretur,  hoc  tamen  confirma- 
retur, simile  illud  esse  muco  aut  substantiae,  ex  qua  constant  cellulae  primitivae.  Ce- 
terum illud  corpus  acidis  totum  praecipitabatur,  ita  ut  liquor  nihil  jam  contineret 
nisi  kali.  — Additis  solutioni  kalinae  acidis,  gas  hydrogenium  sulphuratum  non  ex- 
pediebatur, certe  charta  plumbo  acetico  tincta  et  in  tubulum  vitreum  immissa  non 
mutabatur. 

Ad  examinandos  adipes  bilis  pura  et  exsiccata  affuso  aethere  extractioni  submit- 
tebatur, extractum  evaporabat,  librabatur.  Tum  resolutum  aethere  alcoholisato  et 
plumbo  acetico  admixto  demittebat  praecipitatum,  quod  filtrando  sejunctum  una  cum 
filtro  siccabatur;  quod  ad  praecipitatum,  quum  alcohole  non  solveretur,  addebatur  ali- 
quantum acidi  sulphurici.  Massa  soluta  quum  per  aliquantum  temporis  stetisset  non 
agitata,  secernebatur  plumbum  sulphuricum,  quo  filtrato  solutio  evaporando  conden- 
sabatur. Aliquanto  post  secernebantur  massae  solidae,  densae,  quibus  per  microsco- 
pium  inspectis,  globuli  conspiciebantur  massae  non  crystallisatae.  Quae  quidem  mas- 
sae similes  erant  acido  stearico  vel  margarico. 

Alia  pars  adipum  extractorum  kali  caustico  saponificata  filtrabatur,  residuum 
siccatum  fervido  alcohole  solvebatur.  Refrigerando  densae  secernebantur  massae,  quae 
tamen  eaedem  non  erant  crystallisatae.  Adipi  non  saponificato  acidum  muriaticum 
additum  demittebat  praecipitatum,  quod  idem  fervido  alcohole  solutum  aliquanto  post 
leviter  apparebat  turbatum;  eodem  per  microscopium  inspecto,  globuli  observabantur 
adiposi.  Jam  adeps  acido  muriatico  non  praecipitatus,  liltratus,  kali  caustico  mixtus 
evaporabat;  tum  kali  aqua,  cui  aliquantum  acidi  muriatici  admixtum  erat,  extraheba- 
tur, quo  facto  adipes  rursus  disjungebantur.  Neque  tunc  sub  microscopio,  quum  adi- 
pes alcohole  essent  soluti,  crystalli  apparebant. 

Tertia  pars  adipum  aethere  extractorum  evaporabat,  alcohole  fervido  solvebatur. 
Post  refrigeratiouem  natabant  in  liquore  laminae,  ipsis  oculis  crystallorum  formam 
reddentes.  Sub  microscopio  reperiebantur  massae  densae,  jam  supra  observatae,  si- 
mulque  crystallorum  Cholesterini  copia  haud  exigua  ( rf, Tab.  IV.  Fig.  15.).  Al- 
cohole fervido  resolvebantur,  refrigerato  iterum  crystallisabant.  Quodsi  vero  C-ho- 
lestearinum  ex  bile  Astaci  comparare  vis,  opus  est,  ut  solutio  alcoholica  per  octo  vel 
quatuordeciin  dies  stet  non  agitata.  Cholestearinum  ita  comparatum  e bile  Astaci 
nullo  modo  differt  a Cholesterino  bilis  bovinae. 

Quodsi  ex  odore  adipum  e bile  aethere  extractorum  judicare  aliquid  velis,  cen- 

seas  in  bile  Astaci  inesse  acidum  phocaenicum  et  acidum  butyricum.  Quae  tamen 
via  chemica  acquirere  non  potui. 

Ad  examinandos  sales  bilis  Astaci  siccata  in  catino  platineo  concremabatur,  in 
quo  multum  gasis  ammoniaci  expediebatur  ( charta  exploratoria  rubra  gase  colorem 
inducebat  coeruleum).  Cineri  non  omni  ex  parte  albo  acidum  nitricum  tamdiu  ad- 
miscebatur donec  ille  prorsus  fieret  albus,  in  quo  effervescens  acidum  carbonicum 
abiit. 

Sales  liltro  impositi  tamdiu  alcohole  84°  extracti  sunt,  usque  dum  gutta  in 
lamina  platinea  nullum  exhiberet  residuum,  solutio  evaporabat,  eaque  aqua  destil- 
lata soluta  apparebat  residuum,  quod  tamdiu  edulcorabatur,  donec  gutta  in  lamina 
platinea  sine  ullo  residuo  conflagrasset.  Residuum  siccatum,  aqua  acido  nitrico  mixta 
solutum  liquore  ammonii  caustici  miscebatur,  qua  re  magnesia  phosphorica  praecipi- 
tabatur. Praecipitatum  per  microscopium  inspectum  crystallos  referebat  magnesiae 
phosphoricae.  Haec  ex  filtratione  remanebat  in  filtro,  solutioni  filtratae  addebatur 
ammonium  oxalicum,  unde  calcaria  praecipitabatur.  Solutio  tertium  fdtrata  nullos 
amplius  sales  continebat.  — Tum  qui  sal  aqua  destillata  solutus  erat  et  ipse  sicca- 
tus aqua  destillata,  cui  admixtum  erat  acidum  nitricum,  solvebatur.  Haec  solutio 
liquore  addito  ammonii  caustici,  exiguum  demittebat  praecipitatum,  quod  filtrando 
disjunctum,  magnesia  erat  phosphorica,  et  solutum  argento  nitrico  non  praecipitaba- 
tur ideoque  non  continebat  liberum  acidum  phosphoricum.  Solutioni  priori  argento 
nitrico  admixto  copiosum  demittebatur  praecipitatum,  quod  erat  argentum  chloratum; 
filtrata  posthac  solutio  nullos  jam  alios  continebat  sales. 

Sales  antea  alcohole  84“  jam  aqua  destillata  extrahebantur,  solutio,  postquam 
evaporaverat,  iterum  aqua  destillata  soluta  neque  chartam  exploratoriam  rubram  coe- 
ruleo, neque  coeruleam  rubro  tingebat  colore.  Addebatur  paullulum  acidi  nitrici, 
tum  Barytium  chloratum,  neque  praecipitatum  demittebatur.  Liquore  ammonii  caustici 
alcalia  phosphorica  praecipitabantur.  Alii  sales  in  solutione  non  inerant. 

Sales  alcohole  et  aqua  destillata  non  soluti  tum  aqua  destillata,  cui  admixtura 
erat  acidum  nitricum,  solvebantur,  in  quo  acidum  carbonicum  expediri  non  animad- 
vertebatur. Jam  caute  calcaria  et  magnesia  phosphorica  liquore  ammonii  caustici  prae- 
cipitabantur, quae  microscopii  ope  cognoscebantur.  Solutioni  filtratae  acido  nitrico 
iterum  admixto,  ut  charta  exploratoria  coerulea  rubro  tingeretur  colore,  addebatur 
ferrum  oxydulatum  hydrocyanicum , unde  efficiebatur  color  coeruleus  ex  ferro  solu- 
tioni insito.  Kali  caustico  et  tum  kali  sulphurato  - cyanogenato  admixtis,  colore  pur- 
pureo comprobabatur,  ferrum  esse  in  bile  oxydatum.  Jam  quod  non  praecipitatum 
erat  liquore  ammonii  caustici  evaporabat  et  in  catino  platineo  candefiebat,  ut  ammo- 
nium nitricum,  quantum  ejus  subesset,  expelleretur.  Nullum  erat  residuum. 

Bilis  igitur  Astaci,  si  residuum  solidum  (cf.  pag.  29.)  aequiparatur  gr.  1000 
ita  est  composita: 

Alcohole  solubilia  (corpus  ejusdem  odoris  et  saporis,  cujus  bilis  ipsa 


(pag.  29.),  massae  conglomeratae . 363,00 

Aquadestillatasolubilia  (corpus  fuscum,  splendidum,  solidum  (pag.  30.)  354,33 

Aqua  acetica  solubilia  (Albuminum  (pag.  30.) 2,09 

Aqua  kalina  solubilia  (corpus  simile  muco  aut  substantiae,  e qua  for- 
mantur cellulae  primitivae) 182,44 

Adipes  (acidum  stearicum  et  margaricum,  Cholestearinum  (pag.  31.)  . 36,80 

Sales  alcohole  solubiles  (Magnesia  phosphorica,  Calcaria,  Natrium 

chloratum ) 35,95 

Sales  aqua  solubiles  (alcalia  phosphorica) 16,37 

Sales  aqua  n itrica  solubiles  (phosphas  calcicus  et  magnesicus,  ferrum 

oxy datum)  computati 9,02 


1000,00 

Analysin  aliam  extracti  alcoholici  eodem  fere  modo,  quo  Berzelius  in  Pythone 
bivittato,  institui  ope  plumbi  acetici. 

Bilis  Astaci  siccata  alcohole  84°  tamdiu  extractioni  submittebatur,  donec  illud 
non  amplius  colorem  fuscum  referebat.  Solutio  alcoholica  evaporabat;  solutae  in 
aqua  destillata  plumbum  aceticum  neutralisatum  addebatur;  quo  quum  primum  tur- 
bida esset  facta,  duodecim  horis  post  largius  demittebatur  praecipitatum.  Quo  Ci- 
trato et  aqua  edulcorato,  ubi  superinfusa  est  aqua  destillata,  gas  hydrosulphuratum 
iii  liquorem  perducebatur.  Separato  filtratione  plumbo  sulphurato,  solutio  coloris 
fusci  fuscum,  quum  evaporasset,  relinquebat  residuum,  eodem  prorsus,  quem  in  bile 
ipsa  deprehendimus,  sapore  et  odore.  Quod  quidem  residuum  aqua  solutum  acidis 
non  praecipitabatur,  nisi  quod  acidum  gallicum  liquorem  aliquantulum  turbabat.  Hy- 
drargyro  muriatico  oxydato  non  praecipitabatur,  demittebant  praecipitatum  plumbum 
aceticum  neutralisatum  et  argentum  nitricum,  hoc  quidem  ita,  ut  non  esset  solubile 
in  liquore  ammonii  caustici.  — Residuum  illud  idem  esse  videtur  corpus,  quod  alco- 
hole absoluto  ex  solutione  bilis  alcoholica  praecipitatur  (cf.  pag.  30.),  neque  inepte 
ex  sapore  et  odore  illud  conjiciatur  esse  bilis  Astaci  corpus  praecipuum. 

Tum  plumbum  sulphuratum  cum  alcohole  digestum  et  coctum;  solutio  alcoho- 
lica evaporabat,  residuum  aethere  solutum  constabat  ex  acido  stearico  et  margarico. 

Jam  bili  plumbo  acetico  neutralisato  mixtae  addebatur  plumbum  aceticum  basi- 
cum,  quo  praecipitatum  non  demittebatur. 

Tum  gase  hydrosulphurato  per  liquorem  perducto,  plumbum  sulphuratum  filtra- 
tione separabatur,  solutio  acida  filtrata  kali  sulphurico  acidulo  digerebatur,  ut  acidum 
aceticum  libero  illius  salis  acido  e salibus  expelleretur  atque  evaporaret.  Residuum 
siccatum,  pulveratum  alcohole  extrahebatur,  quo  sales  sulphurici  remanebant.  Extra- 
ctum alcoholicum  baryta  carbonica  tamdiu  digerebatur,  donec  solutioni  immersa  charta 
exploratoria  nec  coerulea  colorem  acciperet  rubrum,  nec  rubra  coeruleum.  Liquor 

tum  filtratus  evaporabat,  residuum  subfusco  erat  colore,  non  crystallinum,  neque  adeo 
redolebat  saporem  bili  Astaci  proprium.  — Resolutum  aqua  destillata  acidis  minera- 
libus non  praecipitabatur,  neque  kali  caustico  vel  carbo  ni  co.  Acidum  gallicum 
demittebat  praecipitatum,  quod  idem  efficiebat  hydrargyrum  muriaticum  oxydatum  et 
argentum  nitricum.  Praecipitatum  argento  nitrico  demissum  neque  acido  nitrico  nec 
liquore  ammonii  caustici  erat  solubile. 

Bile  Astaci  accuratius  jam  examinata,  superest,  ut  quae  effecimus,  ea  cum  iis 
comparemus,  quae  de  bile  animalium  vertebratorum  innotuerunt. 


III. 

BILIS  ASTACI  CUM  BILE  VERTEBRATORUM 

COMPARATA. 

Jriatio  bilis  Astaci  physica  et  chemica  ab  illa  animalium  vertebratorum  adeo  differt, 
ut  nisi  ex  universa  organi  secernentis  natura  illud  hepar  esse  satis  constaret,  facile 
quis  animum  induceret,  ut  secretum  aliud  quiddam  quam  bilem  esse  crederet.  Quum 
enim  vertebratorum  bilis  liquor  sit  densus  ac  lentus,  illa  Astaci  tenuis  est,  minus 
distincte  colorata,  sapore  non  amaro,  quemadmodum  apud  illa,  sed  salso;  eundem  sa- 
porem esse  etiam  bili  cochlearum,  jam  pridem  Swammerdam  observavit.  — Cujus 
quidem  saporis  causa  nostra  opinione  copia  est  Natrii  chlorati  non  mediocris,  quae 
bile  Astaci  continetur.  — 

Charta  exploratoria  coerulea  si  imbuitur  bile  Astaci,  rubrum  accipit  colorem, 
id  quod  in  nullo  deprehenditur  vertebratorum  animalium,  a me  tamen  in  nonnullis 
quoque  cochlearum  speciebus  (Helice,  Limace,  Lymnaeo,  Planorbi)  observatum  est. 
In  solis  piscibus  Gmelinus  reperit  bilem  chartam  exploratoriam  nec  coeruleam  rubro, 
nec  rubram  coeruleo  colore  obducentem,  ita  ut  illi  intermedii  esse  videantur  inter 
reliqua  vertebrata  et  evertebrata.  Compluribus  ego  experimentis  cognovisse  mihi 
videor,  acidum  bilis  liberum  esse  acidum  muriaticum.  Quum  in  salibus  bile  cremata 
remanentibus  reperiatur  acidum  carbonicum,  possit  sane  liberum  acidum  esse  aci- 
dum oxalicum  aut  acidum  laeticum,  quod  tamen  utrumque  in  recenti  bile  Astaci 
inesse  experimentis  demonstrare  non  potui. 

Pondus  bilis  Astaci  specificum  si  cum  illo  vertebratorum  comparatur,  hoc  pror- 
sus aequat  aut  etiam  majus  est.  Sequuntur  jam  pondera  varia  inter  se  collata: 


G mei  in. 

Aquae  = 91,51 

Residui  solidi  = 8,49 


35 


Berzelius  **). 

= 92,838. 
= 7,162. 


Bilis  bovinae: 

Thenard.  Berzelius*). 

= 87,56  — 90,44 

= 12,44  = 9,56 

Bilis  fal con is: 

Gmelin  et  Tiedemann. 

Aquae  = 99,1. 

Residui  solidi  = 1,9. 


Bilis  Cyprini  barbi: 

Gmelin. 

Aquae  = 80,7 

Residui  solidi  = 19,3 


Cypri  ni  leucisci: 
Gmelin. 

= 85,7 
= 14,3 


Astaci  fluviat. 
Auctor. 

= 90,88. 

= 9,12. 


Ex  his  consequitur,  pondus  specificum  bilis  piscium  esse  maximum,  proxime  ad  illud 
accedere  animalium  vertebratorum  et  Astaci  bilem,  minimum  esse  pondus  specificum 
bilis  falconis. 

Jam  praecipua,  ex  quibus  vertebratorum  bilis  constat  corpora,  num  insint  in 
bile  Astaci,  accuratius  inquiramus.  Sunt:  Bilinum,  Cholepyrrhinum,  Mucus  ***)  et 
singulare  quoddam  in  bile  piscium  repertum  corpus:  Ichthyocholinum. 

Bilinum,  quo  bilis  bovinae  sapor  amarus  efficitur,  in  bile  Astaci  non  inveni. 
Rem  quum  multis  ac  variis  experimentis  tentaverim,  quaedam  praecipua  jam  referam. 

Bilis  Astaci  siccata,  postquam  adipes  aethere  erant  extracti,  digerebatur  per 
aliquantum  temporis  aqua  destillata,  cui  acidum  muriaticum  erat  admixtum.  Quo 
facto  globuli  secernebantur  adiposi,  qui  partim  in  summo  liquore  natabant,  partim  in 
sedimento  (quum  bilis  siccata  aqua  una  tantum  ex  parte  solveretur)  retinebantur. 
Globulorum  quidam  caute  ex  liquore  exemti  aqua  destillata  prorsus  non  solvebantur, 
solvebantur  tamen  omni  ex  parte  aethere;  unde  constabat,  neque  inesse  Bilinum, 
quod  scimus  aethere  praecipitari,  neque  acidum  cholo-bili-fellinicum  (resinam  bilis), 
quum  etiam  acidum  cholinicum  aethere  parum  sit  solubile,  atque  aqua  magna  resinae 
bilis  pars  solvatur.  — Solutio  ipsa  filtrata  nihil  continebat  memoratu  dignum. 

Bili  et  recenti  et  extracto  bilis  alcoholico  itemque  extracto  aquoso  admisceba- 
tur acidum  muriaticum  et  digerebatur;  sed  ne  sic  quidem  aut  bilinum  aut  acidum 
cholobilifellinicum  inesse  compertum  est.  Praecipitatum  ita  demissum  neque  aqua 
neque  alcohole  erat  solubile. 

Corpus  bilis  Astaci  Bilino  maxime  respondens  illud  praecipitatum  est,  quod  ex 
solutione  alcoholica  alcohole  absoluto  (cf.  pag.  30.)  aut  plumbo  acetico  neutralisato 
(cf.  pag.  33.)  demittitur,  quodque  nec  acidis  nec  alcalibus  ex  solutione  aquosa  prae- 


*)  Secundum  analysin  anno  1809  institutam. 

**)  Secundum  novissimam  anno  1841  analysin  institutam  (cf.  Rudolph  Wagner,  Handworterbuch 
der  Physiologie  Art.  Galle  pag.  524.) 

***)  Rud.  VVagner  loco  citato. 

cipitatur.  Habet  id  corpus  eundem  prorsus  odorem  ac  saporem,  quem  bilis  Astaci 
(de  reliquis  cf.  pag.  29.  et  30.). 

Cholepyrrhinum  et  Biliverdinum  in  bile  Astaci  reperire  non  contigit. 
Examinavi  ad  investigandum  Cholepyrrhinum  et  bilem  recentem  et  illam  aqua,  alcohole, 
aqua  kalina  extractioni  submissam.  Quibus  singulis  liquoribus  si  addebatur  acidum 
nitricum,  non  singularis  illa  animadvertebatur  colorum  variatio,  quae  solet  effici,  si 
subest  Cholepyrrhinum.  Neque  magis  illi  liquores  additis  acidis  mineralibus  colorem 
accipiunt  viridem,  qui  moveret  suspicionem  inesse  Biliverdinum.  Neque  hoc  tum 
reperitur,  si  solutioni  bilis  alcoholicae  aut  aquosae  additur  Baryum  chloratum;  nul- 
lum enim  sic  demittitur  praecipitatum.  — Corpus,  quo  color  efficitur  bilis  Astaci,  ex 
recenti  bile  alcohole  praecipitatur. 

Mucus  porro,  qui  in  bile  vertebratorum  continetur  et  Berzelio  auctore  etiam 
a parte  physiologica  magni  est  momenti,  in  bile  bovina  partim  admixtus,  partim  solu- 
tus reperitur.  Jam  vero,  quamvis  bilis  Astaci  nequaquam  fila  ducat,  inest  tamen 
corpus  muco  simile,  quod  post  extractum  alcohole,  aqua,  aqua  acetica  paratum  rema- 
net et  kali  caustico  solvitur  (cf.  pag.  31.).  Qua  ex  solutione  acido  acetico  et  acido 
muriatico  praecipitatur.  Eadem  substantia  praecipitatur  quidem  ex  bile  recenti  alco- 
hole absoluto,  una  tamen  cum  ea  ipsa  materia,  quae  colorem  bilis  efficit  atque 
etiam  cura  albumino  et  magna  parte  corporis  Bilino  respondentis.  Non  potest  igi- 
tur istum  corpus  muco  simile  statim  ab  initio  alcohole  separari  ex  bile  Astaci  recenti. 

Ichthyocho linum  bile  Astaci  non  continetur;  neque  enim  bile  pura,  nec  in 
extracto  alcoholico  aut  aquoso,  nec,  si  adipes  aethere  extracti  sunt,  in  solutione 
alcoholica  et  aquosa  tum  parata  praecipitatum  kali  caustico  aut  carbonico  efficitur, 
quod  Ichthyocholino  demitti  debet. 

Cholesterinum  ex  bile  Astaci,  quemadmodum  ex  bile  bovina,  aethere  potest 
extrahi  (cf.  pag.  31.),  unicumque  est  corpus  singulare,  quod  in  hac  et  illa  bili  in- 
venitur. 

Albuminis,  ut  supra  vidimus  (cf.  pag.  31.)  pars  exigua  in  bile  Astaci  inve- 
nitur; idem  in  bile  bovina  inesse  negat  Berzelius  *),  affirmat  Gmelinus;  in  concre- 
mentis bileosis  vertebratorum  semper  inest. 

Sales  in  bile  Astaci  hi  continentur:  Natrium  chloratum,  Natrum  carbonicum, 
quod  verisimile  est  fuisse  in  bile  liquida  Natrum  oxalicum  aut  laeticum,  Magnesia 
phosphorica,  Calcaria  phosphorica,  quaedam  denique  ferri  oxydati  particulae.  Itaque 
praeter  Magnesiam  phosphoricam  in  bile  Astaci  iidem  reperiuntur  sales,  qui  in  bile 
animalium  vertebratorum. 

Jam  ut  ea,  quae  hactenus  disputata  sunt,  paucis  comprehendamus,  cognovimus, 
bilem  Astaci  fluviatilis  a bile  animalium  vertebratorum  eo  differre,  quod 

1.  chartam  exploratoriam  coeruleam  rubro  obducit  colore, 

2.  Bilinum,  Cholepyrrhinum,  Ichtyocholinum  non  continet. 


‘)  Berzelius  Lehrb.  d.  Chemie,  iibers.  v.  Wohler  IX.  pag.  294. 

Porro  bilem  Astaci  cum  illa  vertebratorum  eo  congruere  vidimus,  quod  continet 

1.  Substantiam  muco  similem, 

2.  Cholestearinum, 

3.  Eosdem,  quos  vertebratorum,  sales. 

Ad  postremum,  quemadmodum  supra  (pag.  33.)  bilis  analysin  exhibuimus  ratione  ha- 
bita residui  solidi,  ita  nunc  eandem  proponemus,  qualis  efficitur,  si  ad  bilem  liquidam 
respicimus : 

Aqua = 90,88. 

Extractum  alcoholicum,  Astacinum,  Massae  conglomeratae  = 3,30. 

Extractum  aquosum,  corpus  splendidum,  fuscum  . . . = 3,23. 

Extractum  aquoso -aceticum,  Albuminum = 0,03. 

Extractum  aquoso  -kalinum,  Mucus = 1,66. 

Adipes,  Cholesterinum,  Acidum  stearicum,  margaricum  . = 0,34. 

Sales  alcohole  solubiles 0,33. 

Sales  aqua  solubiles — 0,15. 

Sales  aqua  nitrica  solubiles  (computati) = 0,08. 

100,00. 

EXPLICATIO  TABULARUM. 


TABULA  PRIMA. 

Fig.  I.  Astaci  fluviatilis  systema  nervorum,  qui  formant  Nervum  hepaticum.  — a a.  Hepar.  — 

b.  Ventriculus.  — c.  Lamina  cartilaginea  ventriculi  transversa.  — e.  Tumor  ante  pylorum. 
— mm.  Musculi  manducatores.  — n.  Musculus  oesophago  adnexus. — o.  Ganglion  thoraci- 
cum primum.  — p.  Pars  tumida  nervi  recurrentis  communicantis.  — q q.  Musculi  ventriculi 
anteriores.  — r.  Cor.  — s.  Ganglion  cephalicum.  — tt.  Organon  q.  d.  viride.  — uu.  Mu- 
sculi ventriculi  posteriores. 

Fig.  II.  Limacis  atri  vasa  et  nervi.  — a.  Hepar.  — b.  Testiculus.  — c.  Vas  deferens.  — d. 
Ovarium.  — e.  Ventriculus.  — f.  Ductus  salivalis.  — g.  Cor.  — h.  Art.  hepatica.  — «n. 
Nervi  hepatis  pares  ad  ventriculum  adjacentes.  — r.  N.  impar  ovarii,  hepatis  et  testis.  — 
s.  Ganglia  sup.  paria  ad  fauces. 

Fig.  IH.  Helicis  pomatiae  nervi  hepatis.  — a.  Gangi,  sup.  minus.  — b.  Gangi,  inf.  majus.  — 

c.  Gangi,  infra  fauces.  — d.  Nervi  hepatis  dextri  pars  anterior.  — e.  Nervi  hepatis  sinistri 
pars  posterior.  — f.  Nervus  impar  ovarii,  hepatis  et  testis.  — g.  Fauces.  — hh.  Ductus 
salivales.  — mm.  Hepar.  — nn.  Ovarium.  — o.  Glandulae  salivales.  — r.  Ventriculus.  — 
s.  Vas  deferens.  — tt.  Musculi  cornuum  majorum. 

Fig.  IV.  Helicis  pomatiae  vasa  hepatis.  — a.  Hepatis  pars  inf.  — b.  Ovarium.  — c.  Cor.  — 
dd.  Arteria  hepatica.  — g.  Hepatis  pars  sup.  cum  membrana  involvente. 

TABULA  SECUNDA. 

Fig.  1.  Folliculus  ex  hepate  Astaci  fluv.  160ies  aucta  niagn.  — a.  Membrana  pellucida  folli- 
culum involvens.  — bb.  Nuclei  cellarum  bilem  secernentium.  — cc.  Globuli  adiposi  mem- 
brana albuminosa  inclusi.  — dd.  Cellae  bilem  secernentes.  — e e.  Membranarum  eversarum 
latitudo  ad  perpendiculum  visa. 

Fig.  2.  Cellulae  ex  hepate  Astaci  fluv.  aqua  tumefactae  260ies  aucta  magnitudine. 

Fig.  3.  Membrana  hepar  Astaci  fluv.  involvens.  — b.  Plicae  ejusdem  membr.  — u.  Nuclei 
cellarum  ex  hepate  abrepti. 

Fig.  4.  Folliculi  hepatis  nat.  magn. 

Fig.  5.  Iidem  aqua  imbuti , diversis  locis  contracti. 

Fig.  6.  Iidem  microscopio  simplici  inspecti. 

Fig.  7.  Apex  folliculi  Astaci  fluv.  160ies  auct.  magn.  — a.  Membr.  involvens.  — bb.  Vas  ca- 
pillare. 

Fig.  8.  Folliculi  in  ductum  excretorium  cristatim  intrantes  microsc.  simpl.  visi. 

Fig.  9.  Apex  lobuli  ex  hepate  Helicis  pomatiae  aere  per  ductum  biliferum  inflato  turgidi, 
auct.  magn.  (sec.  J.  Mulieri  „De  gland.  secern.  struet.  Tab.  X.  Fig.  lc. ). 

Fig.  10.  Vesiculae  ductui  bilifero  insidentes  ex  hepate  Helicis  pomatiae,  260ies  auct.  magn.  — 
aa.  Globuli  adiposi  membrana  albuminea  inclusi.  — bb.  Globuli  conglomerati,  fusci  (in 
cellis  siti). 

Fig.  11.  a.  Ductus  biliferus  hepatis  Helicis  pomat. 

Fig.  12.  Vesicularum,  quae  ductui  bilifero  insident,  membrana  involvens  aere  turgida. 

Fig.  13.  Decursus  nervorum  hepatis  in  Astaco  fluv. , qualis  ab  organis  sejunctorum  cogitan- 
dus est.  — a.  N.  impar  gangl.  cephalici.  — bb.  N.  oesophagi  aut.  — cc.  N.  ventriculi  la- 
terales ant.  — dd.  N.  ventriculi  laterales  post.  — e e.  Ramus  externus.  — ff.  Rami  ad 
musculos  ventriculi  posteriores.  — gg.  Rami  ad  musc.  ventr.  anteriores.  — mru.  Rami 
Nervi  lateralis  post,  ad  ventriculum.  — pp.  Pars  tumida  Nervorum  recurrentium  lateralium. 
— s.  Ganglion  cephalicum. 

Fig.  14.  Cellulae  ex  hepate  Helicis  pomatiae.  — a.  Cellae,  quarum  substantia  granulosa  aegre 
perspicitur.  — b.  Cellae,  quae  continent  substantiam  granulosam  colere  non  tinctam.  — c. 
Cellae,  in  quibus  conspiciuntur  globuli  fusci  acervatim  cohaerentes.  — d.  Cella  unam  tan- 
tum fuscam  includens.  — ee.  Globuli  fusci,  quorum  arcte  adhaerens  membrana  includens 
non  videtur. 

Fig.  15.  Crystalla  Choleslerini  e bile  Astaci  fluv.  lfiOies  aucta  magnetudine. 


THESES. 

1.  Systema  nervorum  vegetabile  Crustaceorum  nervo  sympathico  animalium  verte- 
bratorum non  respondet. 

2.  Lepram  et  Syphilidem  ex  eadem  dyscrasia  originem  ducere  censeo. 

3.  Sanationes  morborum  in  evangeliis  occurrentes  „ miracula “ esse,  non  theologus 
sed  physiologus  intelligere  valet. 

4.  Medicus  non  magister,  sed  minister  naturae. 

5.  Ideosomnambulismus , exempli  gratia  in  hysteria  cataleptica,  examinandus,  non 
plane  rejiciendus  est. 


VITA. 


Jligo,  Theodorus  Fridericus  Guilelmus  Schlemm,  evaugelicae  fidei  addi- 
ctus, Berolini  natus  sum  die  M.  Januarii  XVIII.  A.  millesimo  octingentesimo  vicesimo 
secundo  patre  Frid.  Schlemm,  utriusque  medicinae  Doctore  et  Professore  P.  O., 
matre  Guilelma  e gente  Branfs,  quos  carissimos  parentes  Dei  gratia  adhuc  mihi 
servavit.  A.  MDCCCXXXII  gymnasium  adii  Friderico-Guilelmianum  quod  rectore 
illustrissimo  beato  Spilleke  maxime  florebat,  ibique  per  annos  octo  scholis  interfui. 
Testimonio  maturitatis  instructus,  gymnasio  relicto,  M.  Aprili  A.  MDCCCXL  ab  111. 
Twesten,  t.  t.  Bectore  magnifico,  civibus  academicis  Berolinensibus  adscriptus,  ab 
111.  Hecker,  t.  t.  ordinis  medici  Decano  spectabili,  in  numerum  medicinae  studioso- 
rum receptus  sum  et  per  quatuor  annos  hisce  lectionibus  interfui: 

111.  G abi  er  de  logice,  111.  Kunth  de  botanice,  Cei.  Do  ve  de  physice,  111. 
Mitscherlich  de  chemia  experimentali,  de  phytochemia  et  de  zoochemia,  111.  Weifs 
de  mineralogia,  III.  Lichtenstein  de  zoologia,  III.  Steffens  de  psychologia  et  de 
anthropologia,  111.  Schelling  de  philosophia  revelationis',  Cei.  Hotho  de  poetis 
Schiller  et  Goethe,  111.  Mulier  de  anatomia  universa,  organorum  sensuum,  compa- 
rata, pathologica  et  de  physiologia,  Dilectissimi  patris  de  osteologia,  syndesmo- 
logia,  splanchnologia,  una  cum  Muliero  de  arte  cadavera  secandi,  111.  H e n 1 e de  ana- 
tomia microscopica,  Exper.  Reichert  de  historia  evolutionis,  111.  Hecker  de  patho- 
logia  generali  et  de  historia  medicinae,  111.  Mitscherlich  de  materia  medica,  111. 
Casper  de  arte  formulas  medicas  conscribendi,  111.  Schoenlein  de  pathologia  et 
therapia  speciali,  111.  Jiingken  de  chirurgia,  111.  Wagner  de  medicina  forensi, 
III.  Kluge  de  arte  obstetricia  theoretica  et  practica,  Exper.  Nicolai  de  auxilio  in 
repentinis  vitae  periculis  ferendo,  beat.  Simon  de  chemia  pathologica  et  de  urinae 
sedimentis. 

Ad  praxin  medicam  me  instituerunt  111.  Busch,  111.  Dieffenbach,  111.  Jiingken, 
Cei  Romberg,  111.  Schoenlein,  C.el.  Wolff.  Quibus  omnibus  viris  optime  de  me  me- 
ritis gratias  ago  quam  maximas  semperque  habebo. 

Jam  tentaminibus  tam  philosophico  quam  medico  et  examine  rigoroso  coram 
gratioso  Medicorum  ordine  rite  absolutis,  spero  fore,  ut  dissertatione  thesibusque 
publice  defensis,  summi  in  medicina  et  chirurgia  honores  in  me  conferantur. 

Auctor  dei. 


Hllcjo  Troschel  sc. 


